Legal Document

Category: 270

Text:
30. ΒΑΣΙΛΙΚΟΝ ΔΙΑΤΑΓΜΑ της 28 Ιαν./3 Μαρτ. 1951 Περί εγγραφής φαρμακοποιών εχόντων εν νομίμω λειτουργία Φαρμακαποθήκην ως μετόχων του Τ.Σ.Α.Υ. Έχοντες υπ' όψιν: Τας διατάξεις του άρθρ. 45 του Νόμ. 617/1945 και της παρ. 4 του άρθρ. 10 του Ν.Δ. 693/1948 "περί επαναφοράς εν ισχύϊ του υπ' αριθ. 617/1945 Α.Νόμου ως και την υπ' αριθ. 2/51 γνωμοδότησιν του Συμβουλίου Επικρατείας προτάσει του Ημετέρου επί της Υγιεινής Υπουργού, απεφασίσαμεν και διατάσσομεν: Άρθρ.1.-Επιστήμονες φαρμακοποιοί έχοντες εν νομίμω λειτουργία φαρμακαποθήκην καθίστανται προαιρετικώς μέτοχοι του Ταμείου Συντάξεως και Αυτασφαλίσεως Υγειονομικών από της χορηγήσεως αυτοίς αδείας ιδρύσεως φαρμακαποθήκης. (Το δεύτερο εδάφιο καταργήθηκε από το άρθρ. 18 περίπτ. ζ' Νόμ. 982/1979 (ΦΕΚ Α' 239), κατωτ. αριθ. 68). Άρθρ.2.-Δια την εξαγοράν των προ της εγγραφής των ανωτέρω φαρμακοποιών ετών, την μεταβίβασιν της συντάξεως αυτών εις τα εκ της οικογενείας των δικαιούμενα πρόσωπα ως και δια πάσαν υποχρέωσιν και παν έτερον δικαίωμα τούτων ισχύουν αναλόγως τα περί των λοιπών μετόχων του Τ.Σ.Α.Υ. ισχύοντα. Εις τον αυτόν επί της Υγιεινής Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 680(α) Τεύχος 712 - Σελ. 92